**Bloque de materias libre configuración autonómica**

**Mobilidade Escolar Sostible e Segura**

Introdución

A mobilidade é un acto asociado á natureza humana que acontece diariamente nos desprazamentos con distintos motivos (estudo, traballo, lecer, deporte, xogo, compras…), en interacción cos elementos e as persoas do contorno. A construción do espazo público é un factor condicionante da nosa mobilidade, que no caso da mobilidade infantil afecta gravemente non só a través da sinistralidade viaria senón tamén a través do atraso na adquisición de habilidades relacionadas coa autonomía e co coñecemento do medio físico e humano en que vive o alumnado. A configuración do espazo público (xestionada baixo os principios de convivencia, habitabilidade, sustentabilidade e accesibilidade) relaciónase tamén cos condicionantes da saúde, que actúan como factor de saúde e benestar, sobre todo nos tramos de idade límite (os máis baixos e os máis altos). Por todo isto, cómpre abordar a materia partindo da análise da configuración do espazo público para analizar os usos que facemos del, as funcións que lle outorgamos e os colectivos que priorizamos para poder concluír se se trata dun espazo público democratizado.

Ademais, para analizar os nosos patróns de mobilidade cómpre considerar tamén a influencia dos hábitos e dos estilos de vida (o exercicio da individualidade, a protección do ambiente, os ritmos de vida, a escolla de fórmulas de vida máis sustentables...). Un uso racional dos recursos de que dispoñemos implicaría repensar os patróns imperantes baseados na primacía do vehículo particular e potenciar os desprazamentos máis sustentables (modos de desprazamento colectivo e modos non motorizados), que favorezan o respecto polo ambiente e polo coidado da nosa saúde (menos contaminación e máis actividade física serían os beneficios inmediatos). Disto dedúcese a necesidade de abordar a materia desde un punto de vista cívico que poña o foco no respecto polas normas de convivencia no uso do espazo público por parte de toda a cidadanía. Cómpre garantir a presenza e a seguridade de todas as persoas no exercicio dos seus desprazamentos e usos no espazo de todos, asegurando o respecto polas normas de mobilidade a prol da seguridade desde unha especial preocupación polos colectivos máis vulnerables no uso da vía pública (nenos, maiores, ciclistas e persoas con mobilidade reducida).

O obxectivo principal desta materia é formar o alumnado en todos os aspectos relacio- nados coa mobilidade fundamentándoa nos principios de benestar, convivencia, seguridade, eficiencia, igualdade e corresponsabilidade. Está intimamente ligada á competencia social e cívica (CSC), por ser a mobilidade un dereito de toda a cidadanía e un exemplo de expresión da convivencia nun espazo compartido e mais da adopción de hábitos de vida saudables. Relaciónase tamén coa conciencia e expresión cultural (CCEC) pois inculca o respecto polos recursos patrimoniais e paisaxísticos e incorpora a recuperación de espazos públicos por medio da dignificación artística e do coidado e mantemento da rúa. Para o tratamento da materia na aula, e ao abeiro do desenvolvemento do sentido da iniciativa e espírito emprendedor (CSIEE) suxírese a realización dun proxecto que permita observar, analizar e intervir sobre os patróns de mobilidade na comunidade en que se vive, facendo que o alumnado desenvolva o espírito crítico a través do cuestionamento dos patróns dominantes e dos desequilibrios producidos polo sistema actual, exemplificados fundamentalmente na alta taxa de sinistralidade de determinados colectivos, na predominancia dos vehículos na ocupación do espazo público e no aumento exponencial do gasto enerxético e da contaminación. Durante a elaboración do proxecto aplicaranse técnicas de análise de problemas e de toma de decisións, puntos fortes da competencia matemática, científica e tecnolóxica (CMCCT), utilizando distintas fontes de información e apoiándose nas TIC (competencia dixital, CD), cunha metodoloxía de traballo en equipo, respectando as opinións de todas as persoas participantes e avaliando e compartindo os resultados coa comunidade educativa (comunicación lingüística, CCL; aprender a aprender, CAA).

O primeiro bloque, Proxecto de mobilidade, é un bloque instrumental. Contribúe á aprendizaxe da metodoloxía baseada en proxectos. Propón a elaboración dun proxecto de mobilidade que o alumnado debe realizar ao longo do curso e expón distintas ferramentas (incluíndo as TIC) de toma de decisións e análise de problemas para desenvolvelo de xeito colaborativo. A idea é que as actividades se integren nunha metodoloxía de traballo en equipo que a través dun diario, e un portfolio de evidencias achegadas polo alumnado, constrúa un proxecto ao remate do curso. Esta proposta pódese modelizar como de aprendizaxe-servizo xa que o alumnado é quen de analizar o seu contorno, denunciar os desequilibrios detectados e de achegar ideas para melloralo. Supón un proceso de investigación e análise da realidade no cal, partindo dos problemas prácticos, se procede a unha reflexión e actuación sobre a situación co obxecto de mellorala, implicando no proceso as persoas que viven o problema.

O segundo bloque, Espazos para a mobilidade, fornece contidos para coñecer e describir os elementos que conforman os espazos públicos, poñendo o foco nos espazos empregados para os desprazamentos e valorando especialmente os modelos imperantes a través da análise do seu deseño, dos usos e da súa funcionalidade. Tamén se inclúen as fontes de información xeográfica relacionadas coa mobilidade e as infraestruturas, xa que son indispensables para planificar os desprazamentos e coñecer o estado en que se atopan. O traballo con sitios web de referencia e coas aplicacións informáticas e para móbil que empregamos na vida cotiá contribuirán á localización xeográfica e permitirán a recollida de datos necesarios para analizar e comprender a mobilidade.

O terceiro bloque, Principios e roles de mobilidade. Normativa e seguridade, aborda, por unha banda, a temática das normas e os valores éticos que hai arredor da mobilidade sustentable e segura, así como os pasos que cómpre seguir en caso de accidente. Ten como obxectivo que o alumnado considere a importancia de recoñecer o valor da percepción do risco, dos valores cívicos no uso compartido dos espazos públicos, e da necesida- de de cumprir as normas para garantir os dereitos de uso de todas as persoas nos seus desprazamentos. A posta en valor das normas de convivencia e da necesidade de adoptar medidas de seguridade pasa necesariamente pola reflexión sobre as causas e as conse- cuencias dos sinistros viarios, que son o exemplo máis dramático da transgresión des- tas normas de convivencia. Por último, péchase o currículo cos roles de mobilidade para abordar a temática que tradicionalmente coñecemos como educación viaria, e que nestas idades debe abordarse desde os roles que ten o alumnado destinatario da materia: peóns, ciclistas e viaxeiros/as. A orientación deste bloque é procedemental e ten como obxectivo desenvolver destrezas concretas para actuar de xeito correcto nas devanditas situacións de tránsito. Para o exercicio destas habilidades é preciso poñer o foco na adquisición do sentido e conciencia do risco e mais no coñecemento dos dereitos e obrigas que os atinxen para que poidan moverse no espazo público con pautas de conduta seguras e cívicas.

Finalmente, debemos indicar que se trata dunha proposta curricular baseada na práctica, que pon en valor os individuos e tamén a comunidade a partir da análise de situacións concretas de mobilidade que o alumnado xa experimenta ou que experimentará nun futuro próximo. Por iso é recomendable que se realicen saídas escolares que reforcen o aprendi- do en colaboración con outras materias, por exemplo Educación Física, que en 1º de ESO ten criterios de avaliación relacionados coas actividades de trail e bicicleta, entre outras.

|  | Mobilidade Escolar Sostible e Segura (1º/2º curso da ESO) |  |
| --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias |
| Bloque 1. Proxecto de mobilidade |
| efg | B1.1. O concepto de proxecto. | B1.1. Diferenciar que iniciativas e tarefas sonproxectos e cales non. | MESS B1.1.1. Recoñece as característicasprincipais dun proxecto. | CCLCSIEE |
| efg | B1.2. Exemplos de proxectos da vida real en distintos ámbitos, e con distintos alcances. Investigación a través de diversas fontes. | B1.2. Identificar proxectos na vida realen diferentes ámbitos de coñecemento e sectores económicos, con distintos alcances e empregando distintas fontes, en especial relacionados coa mobilidade. | MESS B1.2.1. Identifica a través de distintos medios proxectos na vida real, xa acometidos ou por levar a cabo, de alcance local, rexional, nacional ou internacional, focalizando sobre o ámbito da mobilidade. | CSIEECD |
| efg | B1.3. Análise dun proxecto. | B1.3. Reflexionar e describir para cada proxecto as necesidades que atende, os problemas que resolve ou achegas de valor para a sociedade. | MESS B1.3.1. Identifica e describe as necesidades que cobren ou os problemas que procuran resolver determinados proxectos. | CCLCSIEECAA |
| efg | B1.4. Análise dun proxecto de mobilidade. Espazos, principios, modelos, resultados, colectivos implicados, dificultades e propostas de mellora. | B1.4. Reflexionar e describir para un proxecto de mobilidade os espazos, modelos e principios sobre os que actúa, as fases e produto final, persoas e colectivos implicados, e as dificultades engadindo propostas de mellora. | MESS B1.4.1. Identificar, no caso dos proxectos de mobilidade, os espazos e principios de mobilidade concretos sobre os que actúa o proxecto. | CSIEECAA |
| efg | B1.5. Fases do anteproxecto: a) Análise do contorno. 2) Xeración de ideas con distintas técnicas.B.1.6. Selección de propostas de proxectos con distintas técnicas. | B1.5. Detectar problemas ou necesidades no seu contorno relacionadas coa mobilidade e xerar ideas de novas medidas, solucións, bens ou servizos para a súa emenda, atención ou mellora empregando distintas técnicas (chuvia de ideas, análise DAFO, diagramas causa-efecto, análise de causa raíz...). | MESS B1.5.1. Analiza o seu contorno paraa detección de problemas, necesidadese melloras posibles no ámbito da mobilidade. | CSIEECAA |
|  |  |  | MESS B1.5.2. Participa na xeración de ideas de proxectos de investigación en equipo orientados ao deseño e elaboración de propostas concretas para a resolución dos problemas e atención das necesidades anteriores, a través de chuvia de ideas, análise DAFO, diagramas causa efecto ou análise de causa raíz. | CSIEECAA |
|  |  |  | MESS B1.5.3. Participa na selección das propostas de proxectos de investigación en equipo, mediante distintas técnicas. | CSIEECAA |
| abcdefgh | B1.7. Fases do proxecto: formación de equipos; metodoloxía de traballo e ferramentas, definición e distribución de roles e tarefas; inicio da investigación; propostas de resolución do problema / produto / necesidade; presentación en equipo da investigación; publicación de resultados en distintos medios e redes sociais; reflexións finais. | B1.6.1. Desenvolver un proxecto en equipo desde unha proposta viable ata a súa publicación en distintos medios e formatos. | MESS B1.6.1. Participa de xeito colaborativo na formación de equipos e na definición de proxectos. | CSIEECAACSC |
|  |  |  | MESS B1.6.2. Inicia a investigación, seguindo as tarefas e os roles definidos, e cos recursos e ferramentas establecidos. | CSIEECAACSC |
|  |  |  | MESS B1.6.3. Elabora e presenta, colaborativamente e co uso das TIC, proposta(s) para a resolución de problemas, para a atención de necesidades ou paraa aplicación da mellora do proxecto fundamentándose na investigación da realidade. | CSIEECD |
|  |  |  | MESS B1.6.4. Reflexiona co equipo as leccións aprendidas sobre a mobilidade e sobre os traballos en equipo en proxectos. | CSCCAA |
| Bloque 2. Espazos para a mobilidade |
| am | B2.1. A ordenación do territorio en Galicia. Espazos protexidos. Patrimonio arquitectónico e natural. | B2.1. Recoñecer os principais tipos de paisaxese a súa implicación na ordenación do territorio. | MESS B2.1.1. Identifica os distintos tipos de configuración territorial (urbana, periurbana e rural), os seus elementos formais e as súas funcións. | CSCCAA |
| ah | B2.2. Espazos públicos. | B2.2. Coñecer que se entende por espazopúblico e os elementos que o determinan. | MESS B2.2.1. Define o espazo público eos elementos que o caracterizan. | CCLCSC |
| ahlm | B2.3. Espazos públicos; funcións e usos; elementos de deseño. Intervencións e habitabilidade e humanización. O espazo público como espazo. O espazo público como dereito. | B2.3. Identificar os espazos públicos da súa contorna, as funcións para as que están deseñados e que se lles asigna, e a súa interacción; para valorar a súa idoneidade e detectar posibles intervencións. | MESS B2.3.1. Identifica as funcións e usos dos espazos públicos, en xeral, e da súa contorna, en particular, e os elementos positivos e negativos. | CCLCSC |
|  |  |  | MESS B2.3.2. Recoñece os elementos estéticos, ambientais e humanos que debe ter un espazo público e os valores patrimoniais do medio en que vive. | CCECCSC |
|  |  |  | MESS B2.3.3. Mide o uso que fan do espazo público as diferentes persoas usuarias e valora se se responde a todas as demandas. | CCECCSCCAA |
| agh | B2.4. Espazo público e tránsito. Vía pública: definicións, tipoloxía e morfoloxía. Mobilidade escolar. | B2.4. Recoñecer os tipos de vías e valorar a forma de tránsito máis axeitada en cada caso atendendo as necesidades do alumnado. | MESS B2.4.1. Expón a configuración dasvías de tránsito no espazo público. | CCLCSC |
|  |  |  | MESS B2.4.2. Elabora un itinerario desde un lugar coñecido a outro fóra da súa contorna habitual, describindo o tipo de transporte que se pode empregar, as vías e calcula as magnitudes asociadas (tempo, espazo, custo…). | CMCCTCAA |
|  |  |  | MESS B2.4.3. Indaga como se despraza o alumnado para ir ao centro educativo empregando técnicas de investigaciónsocial, analiza os resultados e a partir destes elabora itinerarios idóneos. | CMCCTCAA |
| acdgh | B2.5. Modelos de mobilidade, características. Influencia da configuración do espazo público na mobilidade. Boas prácticas. | B2.5. Diferenciar distintos patróns de mobilidade e valorar o seu impacto sanitario, económico, social e ambiental, recoñecendo o valor da mobilidade alternativa e as estratexias empregadas para promover mobilidades alternativas (calmado do tráfico, humanización do espazo público, recuperación de espazos...). | MESS B2.5.1. Toma conciencia sobre o impacto dos distintos patróns de mobilidade e propón modelos respectuosos coas persoas e co medio ambiente. | CSCCAA |
|  |  |  | MESS B2.5.2. Valora a mobilidade a pée en bici como un dereito das persoas que require da nosa participación activa para que se realice de xeito seguro e sostible. | CSCCAA |
|  |  |  | MESS B2.5.3. Realiza unha exposición na que faga un balance dos factores que determinan que unha persoa opte por un modo de mobilidade ou outro. | CLCAA |
|  |  |  | MESS B2.5.4. Identifica as estratexiasde mellora consideradas como boas prácticas e analiza as súas posibilidades de transferencia ao medio en que vive. | CSIEECAA |
| ef | B2.6. Sistemas de información xeográfica relacionados coa mobilidade, o tránsito e o deseño de rutas. Motivación dos percorridos peonís. | B2.6. Interpretar fontes de información xeográfica relacionada coa mobilidade e coas infraestruturas e usar as novas ferramentas tecnolóxicas para planificar rutas e deseñar traxectos seguindo criterios relacionados coa morfoloxía urbana (tramas urbanas, trazado dos percorridos, urbanismo arquitectónico...) e valorando os factores que inflúen nasescollas das persoas (humanización, atractivo, frecuenciación, diversidade de usos, barreiras arquitectónicas). | MESS B2.6.1. Interpreta mapas relacionados coa mobilidade, compara distintos traxectos e determina cal é o idóneo explicando os seus criterios. | CSIEECAA |
|  |  |  | MESS B2.6.2. Accede a distintos portais de información para traballar os percorridos, extrae información e analízaa. | CCLCD |
|  |  |  | MESS B2.6.3. Indaga sobre os factores que inflúen nas escollas das persoas á hora de decidir uns percorridos ou outros. | CAACSIEE |
| Bloque 3. Principios e roles de mobilidade. Normativa e seguridade |
| af | B3.1. Principios fundamentais de mobilidade para o uso da vía pública: seguridade, fluidez, funcionalidade, comodidade, economía e non- contaminación. | B3.1. Coñecer os principios que cómpre seguir como usuarios da vía pública para garantir a mobilidade sustentable, saudable, segura e cívica. | MESS B3.1.1. Coñece os principios fundamentais de mobilidade sustentable, saudable, segura e cívica e indaga sobre como poñelos en práctica. | CSCCAA |
| acd | B3.2. Normativa dos espazos públicos relacionada coa mobilidade. Dereitos e deberes das persoas que o usan. Regulación do uso da vía pública. | B3.2. Describir a súa contorna escolar eas zonas públicas. Coñecer as normas, as autoridades e as súas funcións, e saber onde informarse en caso de dúbidas, para desenvolver valores cívicos e hábitos de convivencia e programar accións que impliquen ocupación do espazo público. | MESS B3.2.1. Coñece normas básicas de uso dos espazos públicos e de tránsito do lugar en que reside. | CSCCAA |
|  |  |  | MESS B3.2.2. Recoñece a importancia da existencia da normativa para garantir a socialización das normas de convivencia e pon exemplos tirados da vida cotiá. | CSCCAA |
|  |  |  | MESS B3.2.3. Deseña unha acción de ocupación da vía pública ao abeiro da normativa vixente. | CAACSIEE |
| aghm | B3.3. Seguridade viaria: sinistralidade, causas, clases, incidencias e consecuencias. Colectivos vulnerables. Percepción do risco. Propostas de mellora. | B3.3. Comprender o significado de sinistralidade viaria, as súas causas e clases, a incidencia que ten no noso contorno, as consecuencias que derivan dela e as medidasde prevención que se poden adoptar para a súa prevención. | MESS B3.3.1. Estuda os elementos que determinan a sinistralidade nas vías e as súas consecuencias, e entende os riscos que poñen en perigo a súa vida e a dos demais. | CSCCAA |
|  |  |  | MESS B3.3.2. Entende o sentido dasaccións reparadoras do dano. | CSCCAA |
|  |  |  | MESS B3.3.3. Identifica cunha categorización sinxela as debilidades, as ameazas, as fortalezas e as oportunidades que ofrece o seu territorio para a mobilidade segura, saudable, sustentable e cívica. | CSIEECAA |
|  |  |  | MESS B3.3.4. Realiza unha campaña de concienciación dentro da súa comunidade para denunciar as malas prácticas nos desprazamentos e no uso que se fai da vía pública. | CSIEECAA |
|  |  |  | MESS B3.3.5. Establece percorridos e traxectos nun plano sinxelo do lugar en que vive e valora os traxectos. | CSIEECAA |
| agm | B3.4. O concepto de atención, concentración e distracción. Diferenza entre distracción e transgresión. Consecuencias das distraccións. Elementos que afectan o nivel de atención. | B3.4. Identificar os elementos, factorese actitudes que provocan as distraccións (teléfono móbil, auriculares, aparellos táctiles, consumo de alcol e drogas, tabaco, sono, cansazo, preocupacións...), investigar e analizar datos sobre sinistralidade e valorar a responsabilidade persoal. | MESS B3.4.1. Percibe o risco que implica o uso de distractores en situacións de mobilidade. | CAA |
|  |  |  | MESS B3.4.2. Experimenta os efectos e as consecuencias que supón para a atención o feito de simultanear varias accións. | CSC |
|  |  |  | MESS B3.4.3. Coñece os efectos do cansazo, do sono e do consumo de alcol e doutras drogas na saúde e como afectan a diminución da atención. | CSC |
|  |  |  | MESS B3.4.4. Valora a responsabilidade persoal na incidencia dos factores de transgresión (alcol, drogas) fronte á incidencia doutras causas de distracción (sono, cansazo). | CSC |
|  |  |  | MESS B3.4.5. Investiga e analiza os datos estatísticos e as consecuencias asociadas a accidentes provocados por distraccións. | CMCCT |
| abh | B3.5. Seguridade viaria en contornos escolares. | B3.5. Coñecer os elementos de seguridade viaria aconsellados para a mobilidade no contorno escolar e nas actividades programadas para o alumnado. | MESS B3.5.1. Identifica as características que definen os contornos escolares no marco da seguridade viaria e valora as medidas de seguridade adoptadas e adoptables no contorno do centro. | CSCCSIEE |
|  |  |  | MESS B3.5.2. Establece un protocolo de normas que regulen as saídas extraescolares do alumnado co finde garantir a súa seguridade e o seu benestar. | CAACSIEE |
| aghlm | B3.6. Actuación (obrigatoria) en caso de accidente de mobilidade. A conduta PAS (protexer, avisar e socorrer). Cadea de supervivencia. | B3.6. Coñecer normas básicas no protocolo deactuación ante un accidente. | MESS B3.6.1. Realiza simulacros e valora a importancia de atender a tempo e ben en caso de accidente e de estar formados na conduta PAS e na cadea de supervivencia. | CSCCSIEE |
| acd | B3.7. Roles de mobilidade do alumnado: peón, ciclista e viaxeiro en transporte privado e colectivo. | B3.7. Recoñecer o rol e os riscos que asumimos cando nos movemos segundo os elementos empregados: a pé, en bicicleta, en transporte privado e colectivo. | MESS B3.7.1. Identifica cales son os modos de desprazamento habituais no seu contorno e indaga sobre as súas circunstancias. | CCLCSC |
|  |  |  | MESS B3.7.2. Identifica a pirámide de prioridades que se dá no seu contorno e compáraa con modelos respectuosos coas persoas. | CSCCAA |
|  |  |  | MESS B3.7.3. Amosa comprensión cara ás persoas que se manexan con máis dificultade no espazo público. | CSC |
|  |  |  | MESS B3.7.4. Adapta as técnicas de progresión ou desprazamento aos cambios do medio, priorizando a súa seguridade persoal e colectiva. | CAA |
| acd | B3.8. Principios fundamentais que deben seguir os peóns. Seguridade dos peóns. Principio da integridade física. Desenvolvemento de actitudes, valores e competencias como peón. Dereitos e deberes no tránsito. | B3.8. Saber cuestións básicas de tránsito seguro para os peóns, os seus deberes e dereitos e poñer en práctica condutas seguras nos desprazamentos escolares. | MESS B3.8.1. Analiza os riscos en distintos espazos e vías polas que se move e busca a súa seguridade e o seu benestar. | CAACSC |
| am | B3.9. Vantaxes de ir camiñando á escola e a lugares accesibles. Relación entre esta práctica e a saúde. | B3.9. Identificar os modos sustentables dos desprazamentos, entre eles camiñar e asocialos coa calidade de vida e a saúde. | MESS B3.9.1. Relaciona hábitos saudablescomo camiñar coa calidade de vida. | CAACSC |
|  |  |  | MESS B3.9.2. Relaciona hábitos non saudables como o sedentarismo e o consumo de tabaco e de bebidas alcohólicas cos problemas de mobilidade. | CAACSC |
| acd | B3.10. Principios fundamentais que deben seguir os ciclistas. Normativa para ciclistas: dereitos e deberes. Seguridade dos ciclistas: o casco. Elementos de seguridade na bicicleta. Desenvolvemento de actitudes, valores e competencias como ciclista. | B3.10. Coñecer normas básicas para o usoseguro da bicicleta no espazo público. | MESS B3.10.1. Coñece os dereitos que ten cando se move en bicicleta e as condutas e hábitos recomendables. | CAACSC |
|  |  |  | MESS B3.10.2. Realiza simulacións para exemplificar as manobras que se deben utilizar nos desprazamentos en bicicleta. | CAACSC |
| am | B3.11. Vantaxes de ir en bicicleta á escola e a outros lugares accesibles, para a saúde e para o ambiente. Outros medios de transporte escolar (patíns e patinetes). | B3.11. Saber as vantaxes que nos ofrece o uso da bicicleta, a nivel de saúde persoal e ambiental. | MESS B3.11.1. Valora os beneficios de usar a bicicleta como medio de desprazamento. | CAACSC |
| a | B3.12. Tipos de medios de transporte públicos e privados. Localización e accesibilidade. | B3.12. Recoñecer os tipos de transporte e valorar a importancia dos medios de transporte públicos para a mobilidade. | MESS B3.12.1. Reflexiona sobre os medios de transporte existentes e as súas vantaxes e inconvenientes respecto da seguridade e sustentabilidade. | CCLCSC |
| aegh | B3.13. Principios fundamentais que deben seguir os/as viaxeiros/as. Normativa para quen viaxa en transportes públicos e privados: dereitos e deberes. Seguridade das persoas que viaxan segundo o medio de transporte empregado. Desenvolvemento de actitudes, valores e competencias como viaxeiro. | B3.13. Actúa con responsabilidade no exercicio dos seus percorridos cumprindo as medidas de seguridade. | MESS B3.13.1. Xustifica a idoneidade dos principais elementos de seguridade nos medios de transporte. | CCLCSC |
|  |  |  | MESS B3.13.2. Simula ou practica distintasmedidas de protección para a realización de traxectos como viaxeiro coa axuda de supostos prácticos colaborativos. | CSIEECAA |
|  |  |  | MESS B3.13.3. Investiga cales son os puntos fortes e débiles (DAFO) nosdesprazamentos que realiza a miúdo como viaxeiro. | CSIEECAA |
| agm | B3.14. Vantaxes e limitacións de uso do transporte público, estimación de tempos, custos económicos e custos sociais (contaminación…). | B3.14. Saber as vantaxes e limitacións que nos ofrece o uso do transporte público respecto da sustentabilidade. | MESS B3.14.1. Valora as vantaxes e limitacións de uso do transporte público e as novas formas de compartir vehículos. | CSC |